SABUY ผนึก RP เจาะกลุ่มลูกค้า 3 เกาะใหญ่สุราษฎร์ธานี รับท่องเที่ยวบูม
SABUY ผนึก RP นำสินค้าและบริการขยายฐานลูกครอบคลุม 3 เกาะใหญ่ในจังหวัดสุราษฎร์ธานี  “เกาะสมุย-เกาะพะงัน-เกาะพะลวย” รับท่องเที่ยวบูม
SABUY ผนึก RP นำสินค้าและบริการขยายฐานลูกครอบคลุม 3 เกาะใหญ่ในจังหวัดสุราษฎร์ธานี  รับท่องเที่ยวบูม
6 ก.ย. 2565

นายวิรัช มรกตกาล ประธานเจ้าหน้าที่บริหาร สายงานพาณิชย์และการลงทุน บริษัท สบายเทคโนโลยี จำกัด (มหาชน) หรือ SABUY และประธานเจ้าหน้าที่บริหาร บริษัท เวนดิ้ง พลัส จำกัด กล่าวว่า SABUY ร่วมมือกับบริษัท ท่าเรือราชาเฟอร์รี่ จำกัด (มหาชน) หรือ RP ต่อยอดการบริการให้ผู้บริโภคเข้าถึงสินค้าและบริการได้มากขึ้น โดยการร่วมมือกันในครั้งนี้  SABUY ได้ส่งมอบสินค้าและการบริการในเครือให้แก่ลูกค้าที่อยู่ตามเกาะต่างๆ ได้อย่างทั่วถึง อีกทั้งยังคำนึงถึงความปลอดภัยของคนเดินทางของผู้บริโภค ด้วยประกันการคุ้มครองผู้เดินทางระหว่างท่าเรือไปยังเกาะต่างๆ อีกด้วย นับว่าเป็นก้าวแรกที่สำคัญ ที่จะช่วยยกระดับชีวิตให้กับการค้าและบริการที่ครอบคลุมทั้ง 3 เกาะใหญ่ในจังหวัดสุราษฎร์ธานี ซึ่งเป็นแหล่งท่องเที่ยวที่สำคัญของประเทศไทย
ด้านนายอภิชาติ ชโยภาส กรรมการผู้จัดการ RP กล่าวว่า การร่วมมือกันครั้งนี้ เราเห็นถึงโอกาสในการร่วมมือพัฒนาธุรกิจกับทาง SABUY โดยผสานจุดแข็งของราชาเฟอร์รี่ที่มีศักยภาพในการขนส่งทั้งทางบกและทางน้ำ รวมทั้งมีเครือข่ายการค้าและคู่ค้าครอบคลุมทั้ง 3 เกาะใหญ่ในจังหวัดสุราษฎร์ธานี ซึ่งเป็นการผสานศักยภาพของราชาเฟอร์รี่ และเทคโนโลยีจาก SABUY เพื่อเป็นตัวเชื่อมโยงที่สำคัญและเป็นจุดเปลี่ยนในการนำเสนอบริการบนเกาะสมุย-เกาะพะงัน และเกาะพะลวย ได้อย่างมีประสิทธิภาพมากยิ่งขึ้น ทั้งนี้จะเป็นการเสริมฐานธุรกิจที่แข็งแกร่งให้กับราชาเฟอร์รี่ต่อยอดไปจนถึงการขยายธุรกิจการค้าด้านการขนส่งโลจิสติกส์ในอนาคต
สำหรับความร่วมมือพัฒนาธุรกิจการค้าครั้งนี้ เป็นการผนึกกำลังต่อยอดธุรกิจระหว่างกัน ในจังหวัดสุราษฎร์ธานี พื้นที่ อ.ดอนสัก เกาะสมุย เกาะพงัน และเกาะพะลวย โดยเป็นการนำสินค้าและบริการของทาง SABUY อาทิ ตู้เวนดิ้ง, ตู้เติมเงิน, ตู้น้ำมัน, ช่องทางการชำระเงินออนไลน์, ประกันภัยผู้โดยสาร และประกันภัยความเสี่ยงภัยต่างๆ รวมถึงธุรกิจอื่นๆ ในเครือ SABUY ที่จะต่อยอดต่อไปในอนาคต มุ่งเป้าเพื่อช่วยยกระดับคุณภาพชีวิตของประชากรไทยให้ดีขึ้นอย่างยั่งยืน